ai4bharat/Pralekha huggingface dataset:
निती आयोग
‘पीच टू मुव्ह’ची अंतिम फेरी
(नवी दिल्ली, 5 सप्टेंबर 2018
‘पीच टू मुव्ह’ची अंतिम फेरी काल नवी दिल्ली येथे पार पडली. इनवेस्ट इंडिया आणि सोसायटी ऑफ इंडियन ऑटोमोबाईल मॅन्यूफॅक्चरलच्या सहकार्याने नीती आयोगाने या स्पर्धेचे आयोजन केले. देशभरातील विविध क्षेत्रातील 32 स्टार्टअप्स अंतिम फेरीत सहभागी झाले.
भारतीय स्टार्ट अप्सनी या स्पर्धेत सादर केलेल्या नाविन्यपूर्ण कल्पना प्रभावी असल्याचे मत नीती आयोगाचे उपाध्यक्ष डॉ. राजीव कुमार यांनी व्यक्त केले. अंतिम फेरीत सहभागी स्टार्ट अप्सनी औद्योगिक क्षेत्रातील तज्ज्ञांचा समावेश असणाऱ्या जुरींसमोर सादरीकरण केले. प्रत्येक संकल्पनेवर आधारित दोन विजेत्यांची निवड करण्यात आली.
नाविन्यपूर्ण संकल्पनांच्या आधारे देशाचे भवितव्य बदलण्यात नवं उद्योजकांची पिढी सक्षम असल्याचे सांगत नीती आयोग त्यांच्या प्रयत्नांवर नेहमीच सहाय्य करत राहिल, असे नीती आयोगाचे मुख्य कार्यकारी अधिकारी अमिताभ कांत यांनी सांगितले.
S.Tupe/M.Pange/P.Kor
आरोग्य आणि कुटुंब कल्याण मंत्रालय
कोविड -19 प्रतिबंधक लसीची राज्ये/केंद्रशासित प्रदेशातील उपलब्धतेची अद्यावत माहिती
राज्ये आणि केंद्रशासित प्रदेशांना सुमारे 202.97 कोटी लसीच्या मात्रा केल्या उपलब्ध
राज्ये आणि केंद्रशासित प्रदेशांकडे अजूनही 3.94 कोटींपेक्षा अधिक लसीच्या न वापरलेल्या उपयोगी मात्रा, शिल्लक
देशभरात कोविड -19 प्रतिबंधक लसीकरणाचा वेग आणि व्याप्ती वाढविण्यासाठी केंद्र सरकार वचनबद्ध आहे. देशव्यापी कोविड-19 प्रतिबंधक लसीकरणाला 16 जानेवारी 2021 पासून सुरुवात झाली. कोविड -19 प्रतिबंधक लसीकरणाचा सार्वत्रिकीकरणाचा नवा टप्पा 21 जून, 2021 पासून सुरु झाला. राज्ये आणि केंद्रशासित प्रदेशांना लसीकरणाचे उत्तम नियोजन करण्याच्या दृष्टीने लसींची अधिक उपलब्धता, लसींच्या साठ्याविषयी आगाऊ सूचना आणि लसींची पुरवठा साखळी सुनियोजित करणे या माध्यमातून लसीकरण मोहिमेची गती वाढविण्यात आली आहे.
देशव्यापी लसीकरण मोहिमेचा एक भाग म्हणून, भारत सरकार राज्ये आणि केंद्रशासित प्रदेशांना कोविड प्रतिबंधक लसीचा पुरवठा विनामूल्य करत आहे. कोविड-19 प्रतिबंधक लसीकरण मोहिमेच्या सार्वत्रिकीकरणाच्या नवीन टप्प्यात, केंद्र सरकार देशातील लस उत्पादकांद्वारे उत्पादित 75% लस खरेदी करून या लसींचा राज्ये आणि केंद्रशासित प्रदेशांना  पुरवठा करत आहे.
|
|
VACCINE DOSES
|
|

|
|
SUPPLIED
|
|
2,02,97,06,325
|
|
BALANCE AVAILABLE
|
|
3,94,02,820
केंद्र सरकारने सुमारे 202.97 कोटी पेक्षा अधिक लसींच्या मात्रा राज्ये/केंद्रशासित प्रदेशांना  आणि थेट राज्याद्वारे खरेदी प्रक्रियेच्या अर्थात सर्व स्रोतांच्या माध्यमातून उपलब्ध केल्या आहेत.
3.94 कोटी  पेक्षा अधिक न वापरलेल्या उपयोगी मात्रा राज्ये आणि केंद्रशासित प्रदेशांकडे शिल्लक आहेत.
ग्राहक व्यवहार, अन्न आणि सार्वजनिक पुरवठा मंत्रालय
उत्पादकाचा तपशील, समाप्तीची तारीख, किंमत आणि उत्पादनाचा इतर तपशील सर्व उत्पादनांच्या पॅकेजेसवर स्पष्टपणे द्यावा- रामविलास पासवान
केंद्रीय ग्राहक व्यवहार, अन्न आणि सार्वजनिक वितरण मंत्री रामविलास पासवान म्हणाले, उत्पादकाचा तपशील, समाप्तीची तारीख, एमआरपी आणि उत्पादनाचा इतर तपशील सर्व उत्पादनांच्या वेष्टणावर स्पष्ट वाचता येईल असा द्यावा. कोणत्याही उत्पादनाच्या पॅकेजवर अपूर्ण माहिती आढळल्यास ग्राहकांनी तक्रारी नोंदवावी, असे आवाहन त्यांनी केले. ते म्हणाले, यामुळे गैरप्रकार करणाऱ्या आणि निकृष्ट प्रतीचा माल विकण्यास आळा बसेल.
व्हिडीओ पत्रकार परिषेद्वारे त्यांनी एका प्रश्नाच्या उत्तरात सांगितले की, ‘सेडर ओम  या औषधाच्या वितरकाविरोधात गुंटूर, आंध्र प्रदेशात वैध मापन विभागाने तक्रार नोंदवली आहे. पासवान यांनी माहिती दिली की, या उत्पादनावर उत्पादकाचे नाव, हेल्पलाईन क्रमांक आणि समाप्तीची तारीख नमूद करण्यात आली नव्हती. तसेच घोषणा केलेल्या मजकूराचा आकार 1 मिमिपेक्षा कमी होता आणि तो या औषधाच्या वेष्टणावर स्पष्टपणे वाचता येत नव्हता. ते म्हणाले वैधमापन कायदा 2009 मधील कलम 15 नुसार डिस्ट्रीब्युटर आणि दुकानदारावर छापा टाकून या औषधाची पाकिटे जप्त करण्यात आली आहेत.
रस्ते वाहतूक आणि महामार्ग मंत्रालय
भारतात निर्मित किंवा आयात केलेल्या विविध श्रेणींच्या हलक्या, मध्यम आणि अवजड मोटार वाहनांसाठी इंधन वापर मानकांचे अनुपालन समाविष्ट करण्यासाठी अधिसूचना जारी
नवी दिल्ली, 6 जुलै 2022
रस्ते वाहतूक आणि महामार्ग मंत्रालयाने केंद्रीय मोटार वाहन नियम 1989 च्या नियम 115 G मध्ये सुधारणा करून, 1 जुलै 2022 रोजी एक अधिसूचना जारी केली आहे, ज्यामध्ये भारतात निर्मित किंवा आयात केलेली विविध श्रेणींमधील हलक्या, मध्यम आणि अवजड वाहनांसाठी इंधन वापर मानकांच्या अनुपालनाचा समावेश करण्यात आला आहे. मोटार वाहन उद्योग मानक 149 मध्ये नमूद केलेल्या उत्पादन अनुकूल प्रक्रियेनुसार इंधन वापर मानकांची नियमित अनुपालन पडताळणी केली जाईल.
या अधिसूचनेपूर्वी, वार्षिक इंधन वापर मानकांचे पालन हे 3.5 टन पर्यंत एकूण वाहन वजन वाढीसह M1 श्रेणीच्या  मोटार वाहनांपुरते मर्यादित होते. या अधिसूचनेचा उद्देश एफसीएसच्या अनुपालनासाठी वाहनांची कक्षा विस्तारणे आणि अधिक इंधन कार्यक्षम वाहने सादर करणे हे आहे.
ही अधिसूचना लागू होण्याची तारीख 01 एप्रिल 2023 आहे. अधिसूचनेच्या तारखेपासून 30 दिवसांच्या आत सर्व हितधारकांकडून सूचना मागवण्यात आल्या आहेत.
राजपत्रित अधिसूचना पाहण्यासाठी येथे क्लिक करा.
S.Kulkarni /S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 128
गृह मंत्रालय
भारतातून / भारताकडे होणाऱ्या आंतरराष्ट्रीय विमान प्रवासावरील बंदी उठवेपर्यंत, परदेशी व्यक्तींना सध्या मंजूर केलेले सर्व व्हिसा- काही ठराविक वर्गांचा अपवाद वगळून- स्थगितच राहणार
नवी दिल्ली, 5 मे 2020
देशात सुरू असलेल्या कोविड -19 च्या प्रादुर्भावाच्या पार्श्वभूमीवर, केंद्रीय गृह मंत्रालयाने 17.04.2020 रोजी व्हिसांच्या स्थगितीबाबत निर्णय घेतला. त्या निर्णयानुसार, सध्या परदेशी व्यक्तींना मंजूर केलेल्या सर्व व्हिसांची स्थगिती 3 मे 2020 पर्यंत वाढविण्यात आली. याला उच्च अधिकारी, अधिकारी, संयुक्त राष्ट्र / आंतरराष्ट्रीय संघटना, रोजगार आणि प्रकल्प वर्ग, यांचा अपवाद करण्यात आला.

मात्र, या प्रकरणी पुन्हा विचार केल्यानंतर, आता असा निर्णय घेण्यात आला आहे की- मुत्सद्दी, उच्च अधिकारी, संयुक्त राष्ट्र/ आंतरराष्ट्रीय संघटना, रोजगार आणि प्रकल्प वर्ग सोडून, अन्य सर्व परदेशी व्यक्तींना देण्यात आलेले सध्याचे सगळे व्हिसा, भारताकडून/ भारताकडे होणाऱ्या आंतरराष्ट्रीय प्रवासी विमान वाहतुकीवरील बंदी भारत सरकारने उठवेपर्यंत स्थगितच राहतील.
Click here to see Official OrderB.Gokhale/ J.Waishampayan/P.Kor
पंतप्रधान कार्यालय
सौदी अरेबियाचे परराष्ट्र व्यवहार मंत्री राजपुत्र फैझल बिन फरहान अल सौद यांनी घेतली पंतप्रधान नरेंद्र मोदी यांची भेट
पंतप्रधान नरेंद्र मोदी यांनी आज सौदी अरेबियाचे परराष्ट्र व्यवहार मंत्री राजपुत्र फैझल बिन फरहान अल सौद यांची भेट घेतली. उभय देशांमध्ये स्थापन करण्यात आलेल्या धोरणात्मक भागीदारी परिषदेअंतर्गत हाती घेण्यात आलेल्या उपक्रमांसह , सध्या सुरु असलेल्या विविध द्विपक्षीय उपक्रमांचा आढावा यावेळी घेण्यात आला.
भारतात उर्जा,माहिती तंत्रज्ञान,संरक्षण उत्पादन यासह महत्वाच्या इतर क्षेत्रामध्ये सौदी अरेबियाकडून मोठ्या गुंतवणूकीची अपेक्षा पंतप्रधानांनी व्यक्त केली.
अफगाणीस्तानमधल्या परिस्थितीसह प्रादेशिक घडामोडींवर या बैठकीत विचारांचे आदान-प्रदान करण्यात आले.
कोविड -19 महामारीच्या काळात सौदी अरेबियामधल्या भारतीय समुदायाच्या कल्याणाची काळजी घेतल्याबद्दल पंतप्रधानांनी, सौदी अरेबियाचे विशेष आभार मानत प्रशंसा केली.
सौदी अरेबियाचे राजे आणि युवराज यांनाही पंतप्रधानांनी शुभेच्छा दिल्या.
सामाजिक न्याय आणि सबलीकरण मंत्रालय
शांततामय, विकसित जम्मू-काश्मीर ही केंद्र सरकारची सर्वोच्च प्राथमिकता : रामदास आठवले
जम्मू काश्मीरमधून कलम 370 हटवल्यानंतर इथे विकासाची कवाडे खुली झालीत: रामदास आठवले
रामदास आठवले यांनी जम्मू काश्मीरमधील सामाजिक कल्याणकारी योजनांच्या अंमलबजावणीचा घेतला आढावा
केंद्र सरकारला शांततामय आणि विकसित जम्मू काश्मीर हवे असून, सर्वच आघाड्यांवर जम्मू काश्मीरचा सर्वांगीण विकास करण्यास सरकार कटिबद्ध आहे, अशी माहिती, केंद्रीय सामाजिक न्याय आणि सक्षमीकरण राज्यमंत्री, रामदास आठवले यांनी आज दिली. जम्मूच्या संमेलन केंद्रात आज घेतलेल्या पत्रकार परिषदेत ते बोलत होते.
2019 साली केंद्र सरकारने जम्मू काश्मीरमधून कलम 370 हटवल्यानंतर, या भागात विकासाची कवाडे खुली झाली आहेत. याचा प्रत्यय आपल्याला यातूनच येतो की आता इथे केंद्राच्या सर्व योजना, जसे की प्रधानमंत्री आवास योजना, जन धन योजना, मुद्रा योजना, उज्ज्वला योजना, शिष्यवृत्ती योजना,अनुसूचित जाती, जमाती आणि इतर मागासवर्गीयांसाठी असलेल्या सर्व कल्याणकारी योजनांची अंमलबजावणी प्रभावीपणे सुरु झाली आहे.
अनेक केंद्रीय योजनांची इथे 100 टक्के अंमलबजावणी सुरु आहे. जम्मू काश्मीरमधल्या लोकांना, सर्व आघाड्यांवर मग ते स्वतःचे घरकूल असो, उपजीविका असो, या सगळ्या सुखसुविधा देण्यास सरकार पूर्ण कटिबद्ध असल्याचाच हा पुरावा आहे. सरकारला इथे सामाजिक स्थैर्य निर्माण करायचे आहे.
या दौऱ्यात रामदास आठवले यांनी जम्मू आणि काश्मीरमधील समाज कल्याण विभागाच्या वरिष्ठ अधिकार्यांसह, समाज कल्याण योजनांच्या अंमलबजावणीशी संबंधित आढावा बैठक घेतली. या बैठकीला, समाज कल्याण विभाग, जम्मू आणि काश्मीरचे महासंचालक विवेक शर्मा आणि इतर वरिष्ठ अधिकारी उपस्थित होते.
जम्मू येथील हरी निवास पॅलेस येथे होणाऱ्या नेल्सन मंडेला नोबल शांतता पुरस्कार सोहळ्यातही आठवले सहभागी होणार आहेत.
कृषी मंत्रालय
सरकार शेतकऱ्यांच्या कल्याणासाठी वचनबद्ध आहे आणि त्यांच्याशी चर्चेसाठी नेहमीच तयार आहे- नरेंद्र सिंह तोमर
शेतकरी संघटनांच्या प्रतिनिधींशी 3 डिसेंबर 2020 रोजी चर्चा सुरू राहणार
केंद्रीय कृषी आणि शेतकरी कल्याणमंत्री नरेंद्र सिंह तोमर, रेल्वे आणि वाणीज्यमंत्री पियुष गोयल, वाणीज्य आणि उद्योग राज्यमंत्री सोम प्रकाश यांनी आज एक डिसेंबर 2020 रोजी नवी दिल्लीच्या विज्ञान भवनात पंजाबमधील शेतकरी संघटनांच्या प्रतिनिधींशी चर्चा केली. या मंत्र्यांनी शेतकरी संघटनांच्या प्रतिनिधींना शेती सुधारणा कायद्यांचे फायदे समजावून सांगितले. शेती सुधारणा कायद्यांशी संबंधित विविध मुद्यांवर सौहार्दपूर्ण वातावरणात प्रदीर्घ आणि सविस्तर चर्चा करण्यात आली. कृषीमंत्र्यांनी पंजाबमधील शेतकरी संघटनांच्या प्रतिनिधींचे स्वागत केले आणि शेतकऱ्यांच्या कल्याणासाठी सरकार पूर्णपणे वचनबद्ध असल्याची आणि शेतीचा विकास ही नेहमीच भारत सरकारच्या प्राधान्यक्रमाची बाब असल्याची ग्वाही दिली. या चर्चेच्या वेळी केंद्रीय कृषी आणि शेतकरी कल्याणमंत्र्यांनी शेतकऱ्यांच्या चिंतेच्या विषयांचे परस्पर सहमतीने निरसन करण्याच्या उद्देशाने तज्ञांची समिती स्थापन करण्याचा प्रस्ताव दिला. मात्र, सरकारशी होणाऱ्या चर्चेच्या यापुढील फेऱ्यांमध्ये सर्व प्रतिनिधी उपस्थित राहतील आणि सर्वसहमतीने यावर तोडगा काढतील, असे शेतकरी संघटनांच्या प्रतिनिधींनी सांगितले.
या चर्चेच्या वेळी सरकारकडून शेतकरी संघटनांच्या प्रतिनिधींना असे सुचवण्यात आले की 2-12-2020 रोजी शेती सुधारणा कायद्यांशी संबंधित विशिष्ट मुद्दे निश्चित करावेत आणि ते मुद्दे सरकारसमोर मांडावेत. या मुद्यांवर 3-12-2020 रोजी चौथ्या फेरीमध्ये चर्चा करण्यात येईल. शेतकऱ्यांचे हित जपण्यासाठी भारत सरकार नेहमची वचनबद्ध आहे आणि शेतकऱ्यांच्या कल्याणाबाबत चर्चा करण्यासाठी नेहमीच तयार आहे, अशी हमी त्यांना देण्यात आली.
Jaydevi PS/S.Patil/P.Kor
पंतप्रधान कार्यालय
व्हायब्रंट गुजरात शिखर परिषद 2019 ला भेट देण्यासाठी माल्टाचे पंतप्रधान भारत दौऱ्यावर
नवी दिल्ली, 18 जानेवारी 2019
माल्टाचे पंतप्रधान डॉ. जोसेफ मुस्कत, व्हायब्रंट गुजरात शिखर परिषद 2019 ला भेट देण्यासाठी 17 ते 19 जानेवारी दरम्यान भारत दौऱ्यावर आले आहेत. गुंतवणूक आणि लघु उद्योगमंत्री डॉ. क्रिस्तीयन कार्डोना, मंत्रालयाचे वरिष्ठ अधिकारी आणि मोठे व्यापारी प्रतिनिधीमंडळही त्यांच्यासमवेत भारतात आले आहे. गुजरातमधे आगमन झाल्यानंतर, माल्टाचे पंतप्रधान आणि प्रतिनिधी मंडळाचे, गुजरातचे राज्यपाल ओ पी कोहली यांनी स्वागत केले.
शिखर परिषदेदरम्यान माल्टाचे पंतप्रधान आणि पंतप्रधान नरेंद्र मोदी यांची द्विपक्षीय बैठक झाली. भारताच्या उपराष्ट्रापतींच्या गेल्या सप्टेंबरमधल्या माल्टा भेटीचे स्मरण, माल्टाच्या पंतप्रधानांनी केले. दोन्ही देशातल्या नेत्यांच्या परस्पर देशांच्या वाढत्या भेटींची आणि द्विपक्षीय संबंध दृढ होत असल्याची त्यांनी प्रशंसा केली. दोन्ही पंतप्रधानांनी, व्यापार आणि वाणिज्य वृद्धीच्या शक्यतांबाबत चर्चा केली.
आफ्रिकन आणि युरोपियन बाजारपेठांसाठी माल्टा हे संभाव्य केंद्र ठरावे, यादृष्टीने माल्टाच्या पंतप्रधानांनी भारतीय औषधनिर्माण आणि माहिती तंत्रज्ञान उद्योगांचे माल्टात स्वागत होईल, असे सांगितले. कृत्रिम बुद्धीमत्ता, ब्लॉक चेन, वित्तीय तंत्रज्ञान यासारख्या प्रगत तंत्रज्ञानासंदर्भात, माल्टाला सहकार्य करण्यासाठी त्यांनी भारताला आमंत्रित केले.
गुजरातमधल्या न्याय वैद्यक विद्यापीठात माल्टामधल्या व्यावसायिकांना प्रशिक्षण अभ्यासक्रम देण्याच्या शक्यतेसह, आणखीही शैक्षणिक सहकार्यासाठी पंतप्रधान नरेंद्र मोदी यांनी माल्टाला आमंत्रित केले. शाश्वत विकास आणि कार्बन उर्त्सजन कमी करणे यासाठी नवीकरणीय उर्जेचे महत्व जाणुन दोन्ही नेत्यांनी आंतरराष्ट्रीय सौर आघाडीच्या उपक्रमांची प्रशंसा केली. अद्ययावत सौर तंत्रज्ञान आणि सौर उर्जेच्या क्षमतेचा पुरेपूर वापर करण्यासाठी संपूर्ण सहकार्यासाठी उभय नेत्यांनी कटिबद्धता दर्शवली.
माल्टाच्या पंतप्रधानांनी व्हायब्रंट गुजरात शिखर परिषद 2019 ला भेट दिली. गुजरातच्या मुख्यमंत्र्यांचीही त्यांनी भेट घेतली.
N.Sapre/N. Chitale/D. Rane
(Visitor Counter : 84
श्रम आणि रोजगार मंत्रालय
केंद्रीय मंत्री रामेश्वर तेली यांनी उपमुख्य कामगार आयुक्त, मुंबई कार्यालयाला दिली भेट; उपेक्षितांसाठी काम करण्याचे अधिकाऱ्यांना केले आवाहन
केंद्रीय पेट्रोलियम, नैसर्गिक वायु, कामगार आणि रोजगार राज्य मंत्री रामेश्वर तेली यांनी 17 मे 2022 रोजी उपमुख्य कामगार आयुक्त  यांच्या मुंबई येथील कार्यालयाला भेट दिली. तेली यांनी कार्यालयाच्या कामकाजाचा आढावा घेतला. कार्यालयाशी संबंधित अंदाजे 10 लाख कामगारांच्या हिताचे रक्षण करण्यासाठी अधिकाऱ्यांनी आणि कर्मचार्यांनी उपेक्षितांसाठी काम करावे असे आवाहन त्यांनी केले. ईशान्येकडील राज्यांमधील नैसर्गिक सौंदर्य आणि चैतन्यमय संस्कृतीचे दर्शन घेण्यासाठी त्यांना या भागाच्या भेटीसाठी आमंत्रण दिले. मंत्री महोदयांनी कार्यालयाच्या आवारात वृक्षारोपण देखील केले.
उपमुख्य कामगार आयुक्त तेज बहादूर यांनी मंत्री महोदयांना सीएलसी  संस्थेच्या कामकाजाची माहिती दिली. संघटित आणि असंघटित क्षेत्रातल्या कामगारांचे कायदेशीर हक्क आणि हित जपण्यासाठी संस्थेने सातत्त्याने केलेल्या प्रयत्नांबाबतही त्यांनी माहिती दिली.
सहाय्यक कामगार आयुक्त  श्रद्धा श्रीवास्तव यांनी देखील या कार्यक्रमात आपले विचार व्यक्त केले.
राष्ट्रपती कार्यालय
राष्ट्रपतींच्या हस्ते राष्ट्रीय फ्लोरेन्स नाईटिंगेल पुरस्कार -2022 आणि 2023 प्रदान; महाराष्ट्रातील तीन जणींचा गौरव
नवी दिल्ली, 22 जून 2023
राष्ट्रपती द्रौपदी मुर्मु यांच्या हस्ते आज परिचर्या व्यवसायात उल्लेखनीय कामगिरी करणाऱ्या परिचारिकांना वर्ष 2022 आणि 2023 साठीचे राष्ट्रीय फ्लोरेन्स नाईटिंगेल पुरस्कार प्रदान करण्यात आले. आज  राष्ट्रपती भवनात हा पुरस्कार वितरण सोहळा झाला. पुरस्कार विजेत्यांमध्ये महाराष्ट्रातील, परिचारिका ब्रिगेडियर अमिता देवराणी तसेच पुष्पा श्रावण पोडे, सहाय्यक परिचारिका सुजाता पीटर तुसकानो यांचा समावेश आहे.
केंद्रीय आरोग्य आणि कुटुंब कल्याण मंत्रालयाने 1973 सालापासून हे पुरस्कार देण्यास सुरुवात केली. परिचारिका आणि परिचर्या व्यवसायाशी संबंधित सेवेकऱ्यांनी समाजात केलेल्या सेवाकार्याची दखल घेऊन त्याचा सन्मान करण्यासाठी हे पुरस्कार दिले जातात.
पुरस्कार प्राप्त विजेत्यांची संपूर्ण यादी बघण्यासाठी इथे क्लिक करा.N.Chitale/R.Aghor/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 127
माहिती आणि प्रसारण मंत्रालय
इफ्फी 53 मध्ये 'बीट्स अँड ऱ्हिदम' चा मास्टरक्लास
पार्श्वसंगीताने कथा सांगितली पाहिजे, व्यक्तिरेखा साकारली पाहिजे आणि प्रसंगाला न्याय दिला पाहिजे- जी व्ही प्रकाश कुमार
जर तुम्ही तुमच्या स्वतःच्या अनुभवावर, वातावरण आणि संस्कृतीवर आधारित संगीताची रचना केली तर ते संगीत अस्सल असेल- स्नेहा खानवलकर
गोवा/मुंबई, 25 नोव्हेंबर 2022
संगीत हे नेहमीच वेडं असतं. चित्रपटासाठी संगीत देण्याबाबत निश्चित आणि ठाम असे काही नियम नाहीत. कथेची आणि दिग्दर्शकाची मागणी काय आहे यावर चित्रपटाचे संगीत आधारलेले असते असे नामवंत संगीतकार आणि गायक जी व्ही प्रकाश यांनी सांगितले आहे. गोव्यामध्ये आयोजित 53व्या भारतीय आंतरराष्ट्रीय चित्रपट महोत्सवात “ बीट्स अँड ऱ्हिदम” यावर आयोजित मास्टरक्लासमध्ये ते आज मार्गदर्शन करत होते.
संगीताला कोणतेही सातत्य नसते ते नेहमीच प्रसंगानुरुप आणि गतीशील असते, असे जीव्ही म्हणाले. संगीताने कथा सांगितली पाहिजे, व्यक्तिरेखा साकारली पाहिजे आणि प्रसंगाला न्याय दिला पाहिजे, थोडक्यात कथा कथनाच्या प्रक्रियेचा संपूर्ण अनुभव समृद्ध केला पाहिजे, असे त्यांनी सांगितले.
संगीत हा आपले आयुष्य आणि संस्कृती यांचा अत्यावश्यक भाग आहे आणि आपल्या जन्मापासूनच ते आपल्यासोबत आहे.
विविध चित्रपटांसाठी संगीतरचना करण्याच्या आपल्या स्वतःच्या अनुभवाविषयी बोलताना ते म्हणाले की चित्रपटाचा दिग्दर्शक आणि संगीतकार यांच्यातील विश्वास आणि स्नेह हा यामधील महत्त्वाचा पैलू आहे, याकडे त्यांनी लक्ष वेधले. “काही वेळा संगीत चित्रपटाच्या कथेच्या कथनाची प्रक्रिया अधिक चांगली करते तर काही वेळा एखाद्या प्रसंगात शांतताच जास्त प्रभावी वाटत असल्याने संगीत अनावश्यक ठरते, असे त्यांनी सांगितले. लोकसंगीताचे महत्त्व अधोरेखित करताना जीव्ही म्हणाले की लोकसंगीत चित्रपटातील प्रसंगांचे स्थान, संस्कृती आणि कथेचा प्लॉट यांना तर्कसंगत ठरवण्यासाठी लोकसंगीत, बोलण्याची शैली आणि शब्दांचा वापर केला जातो. एका विशिष्ट कथानकासाठी तिथल्या भौगोलिक आणि सांस्कृतिक वैशिष्ट्यांचा विचार संगीतकाराने केला पाहिजे, असे त्यांनी सुचवले.
संगीतकार स्नेहा खानवलकर यांनी देखील यामध्ये मार्गदर्शन केले. संगीतरचना ही एक समग्र आणि गुंतागुंतीची प्रक्रिया आहे आणि त्यासाठी कलेविषयी अतिशय जास्त प्रेम आवश्यक असते, असे त्या म्हणाल्या.
एका उदयोन्मुख संगीतकाराच्या प्रश्नाला उत्तर देताना स्नेहा म्हणाल्या की जर एखाद्याने स्वतःचा अनुभव, वातावरण आणि संस्कृती यावर संगीतरचना केली तर नेहमीच अस्सल आणि अद्वितीय ठरेल. पुरस्कार विजेते चित्रपट समीक्षक भारद्वाज रंगन यांनी या सत्राचे सूत्रसंचालन केले.
इफ्फी 53 मधील मास्टरक्लासेस आणि प्रत्यक्ष संवादाच्या सत्रांचे आयोजन सत्यजित रे फिल्म अँड टेलिव्हिजन इन्स्टिट्युट, एनएफडीसी, फिल्म अँड टेलिव्हिजन इन्स्टिट्युट ऑफ इंडिया आणि ईएसजी यांच्याकडून संयुक्तपणे करण्यात येत आहे. चित्रपट क्षेत्राशी संबंधित विद्यार्थी आणि चित्रपटप्रेमींना चित्रपटनिर्मितीच्या प्रत्येक पैलूसंदर्भात सजग करण्यासाठी यावर्षी एकूण 23 मास्टरक्लासेस आणि प्रत्यक्ष संवादाच्या सत्रांचे आयोजन करण्यात आले आहे.PIB Mumbai | G.Chippalkatti/S.Patil/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 115
पंतप्रधान कार्यालय
महात्मा गांधी यांच्या जयंतीनिमित्त पंतप्रधानांनी वाहिली आदरांजली
नवी दिल्ली, 2 ऑक्टोबर 2023
पंतप्रधान नरेंद्र मोदी यांनी आज राजघाट या गांधीजींच्या समाधीस्थळी जाऊन राष्ट्रपिता महात्मा गांधी यांना त्यांच्या जयंतीनिमित्त आदरांजली वाहिली.
पंतप्रधानांनी X वर आपले एक छायाचित्र खालील मथळ्यासह पोस्ट केले,
"आज सकाळी राजघाट येथे जाऊन गांधीजींना अभिवादन केले."S.Patil/V.Yadav/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
पंतप्रधान कार्यालय
पंतप्रधानांनी कल्याण सिंह यांच्या निधनाप्रसंगी प्रसारमाध्यमांपुढे केलेले निवेदन
पंतप्रधान मोदींनी कल्याण सिंह यांना वाहिली श्रद्धांजली
कल्याण सिंह जी… एक नेता, ज्यांनी नेहमीच जनकल्याणासाठी कार्य केले आणि संपूर्ण देश कायमच त्यांच्या या कार्याची प्रशंसा करत राहील : पंतप्रधान
नवी दिल्ली, 22 ऑगस्ट 2021
आपल्या सर्वांसाठी हा एक दु:खदायक क्षण आहे. कल्याण सिंह जी यांच्या मातापित्यांनी त्यांचे नाव कल्याण सिंह असे ठेवले होते. त्यांनी अशा प्रकारे आपले जीवन व्यतीत केले, की त्यांच्या आईवडिलांनी त्यांच्या ठेवलेल्या नावाचे त्यांनी सार्थक केले. ते आयुष्यभर लोकांच्या कल्याणासाठी जगले, त्यांनी लोककल्याणाला आपला जीवन-मंत्र बनविला. आणि त्यांनी आपले जीवन भारतीय जनता पार्टी, भारतीय जनसंघ, हे एक संपूर्ण कुटुंबच आहे, अशा एका विचारासाठी, देशाच्या उज्ज्वल भवितव्यासाठी समर्पित केले.
कल्याण सिंह जी भारताच्या प्रत्येक कानाकोपऱ्यात विश्वासाचे स्थान बनले होते. ते योग्य निर्णय घेण्यासाठी एक उत्तम उदाहरण बनले होते आणि ते त्यांच्या आयुष्यातील जास्तीत जास्त काळ लोकांच्या कल्याणासाठी नेहमीच प्रयत्नशील राहिले. जेंव्हा जेंव्हा त्यांच्यावर जबाबदारी आली, मग ती आमदार म्हणून असो, सरकारमधील त्यांचे स्थान असो, वा राज्यपालपदाची जबाबदारी असो, नेहमीच प्रत्येकासाठी प्रेरणास्थान राहिले. जनसामान्यांच्या विश्वासाचे प्रतीक राहिले.
देशाने एक अमूल्य व्यक्तिमत्व, एक सामर्थ्यशाली नेता गमावला आहे. त्याची भरपाई करण्यासाठी, आम्ही त्यांच्या आदर्शांचे पालन करत, त्यांच्याकडून प्रेरणा घेऊन अधिकाधिक उत्तम कार्य करण्याचा पूर्ण प्रयत्न करु आणि त्यांची स्वप्ने साकार करण्यात आम्ही कोणतीही कमतरता ठेवणार नाही. मी भगवान प्रभू श्रीराम यांच्या चरणी प्रार्थना करतो की, प्रभू श्रीरामांनी कल्याण सिंहजींना त्यांच्या चरणांवर स्थान देण्याची कृपा करावी तसेच हा दुःखद प्रसंग सहन करण्याची शक्ती भगवान राम त्यांच्या परिवाराला देवो.
तसेच मी प्रार्थना करतो की देशातील, प्रत्येक दुःखी व्यक्तीचे, जो इथल्या मूल्यांवर, आदर्शांवर, संस्कृतीवर, आणि इथल्या परंपरेवर विश्वास ठेवतो त्याचे सांत्वन प्रभू श्रीराम करतील.
S.Thakur/S.Patgaonkar/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
मंत्रिमंडळ
विज्ञान आणि तंत्रज्ञान सहकार्यासंबंधित भारत आणि इंडोनेशियातील सामंजस्य कराराला मंत्रीमंडळाची मंजुरी
नवी दिल्ली, 9 ऑगस्ट 2018
पंतप्रधान नरेंद्र मोदी यांच्या अध्यक्षतेखालील केंद्रीय मंत्रीमंडळाच्या बैठकीत विज्ञान आणि तंत्रज्ञान सहकार्यासंबंधित भारत आणि इंडोनेशियातील सामंजस्य कराराला मंजुरी देण्यात आली.
या सामंजस्य करारावर मे 2018 मध्ये नवी दिल्ली इथून विज्ञान, तंत्रज्ञान आणि पृथ्वी विज्ञान मंत्री हर्षवर्धन यांनी भारतातर्फे तर इंडोनेशियातर्फे जकार्ता येथून तिथले संशोधन तंत्रज्ञान आणि उच्च शिक्षण मंत्री मोहम्मद नासीर यांनी स्वाक्षऱ्या केल्या. या करारामुळे विज्ञान, तंत्रज्ञान क्षेत्रात परस्पर हिताला चालना मिळणार आहे.
हितसंबंधितांमध्ये भारत आणि इंडोनेशियातल्या संस्थांमधले शास्त्रज्ञ, शिक्षक, संशोधन आणि विकास प्रयोगशाळा व कंपन्या यांचा समावेश आहे. तात्काळ सहकार्यासाठीच्या संभाव्य क्षेत्रांमध्ये माहिती आणि दळणवळण तंत्रज्ञान, सागरी विज्ञान व तंत्रज्ञान, जीवन विज्ञान, ऊर्जा संशोधन, जल तंत्रज्ञान, आपत्ती व्यवस्थापन, अंतराळ विज्ञान, तंत्रज्ञान आणि उपयोजनं, उपयोजित रसायनशास्त्र यांचा समावेश आहे.
B.Gokhale/S.Kakade/P.Malandkar
(Visitor Counter : 147
रसायन आणि खते मंत्रालय
नॅनो यूरियाचे उत्पादन वाढविण्यासाठी सरकार प्रयत्नशील
देशातील नॅनो खतांच्या उत्पादनास सरकार प्रोत्साहन देत आहे. कृषी, सहकार व शेतकरी कल्याण विभागाने 24 फेब्रुवारी 2021 रोजी अधिसूचना क्रमांक S.O.884  नुसार खत नियंत्रण आदेशात  अधिसूचनेतील दिलेल्या मार्गदर्शक तत्त्वांचे पालन करणाऱ्या कोणत्याही नॅनो खताचा समावेश करण्याचे अधिसूचित केले होते. तसेच खत नियंत्रण आदेश  च्या कलम 20D च्या अनुषंगाने, मेसर्स इंडियन फार्मर्स फर्टिलायझर कोऑपरेटिव्ह  तीन वर्षांच्या कालावधीत भारतात “नॅनो यूरिया  खत उत्पादित करेल असे 24 फेब्रुवारी 2021 रोजीच्या S.O.885  अधिसूचनेद्वारे कृषी, सहकार व शेतकरी कल्याण विभागाने तपशील अधिसूचित केले होते.
पारंपरिक युरियाचा असंतुलित आणि जास्त प्रमाणात वापरावर नियंत्रण आणण्याच्या उद्देशाने इफ्कोने नॅनो तंत्रज्ञान आधारित नॅनो यूरिया  खत विकसित केले आहे. पीक उत्पादन, मृदा आरोग्य आणि उत्पादनांची पौष्टिक गुणवत्ता सुधारण्याचे त्याचे उद्दीष्ट आहे.
केंद्रीय रसायन व खत मंत्री मनसुख मांडवीय यांनी आज लोकसभेत लेखी उत्तरात ही माहिती दिली.
माहिती आणि प्रसारण मंत्रालय
‘नर्गिसी’ या डाऊन सिंड्रोम असलेल्या व्यक्तीच्या संघर्षावरील इराणी चित्रपटाने 53 व्या इफ्फीमध्ये जिंकला आयसीएफटी -युनेस्कोचा गांधी पदक पुरस्कार
‘डाऊन सिंड्रोम’ असलेले लोक हे देवदूत असतात, त्यांच्या आयुष्याविषयी अनेक सुंदर कथा असतात, त्या ऐकल्या पाहिजेत: दिग्दर्शक पायम इस्कंदरी
गोवा/मुंबई, 28 नोव्हेंबर 2022
दिग्दर्शक पायम एस्कंदरी यांचा इराणी चित्रपट 'नर्गिसी'ने 53 व्या भारतीय आंतरराष्ट्रीय चित्रपट महोत्सवात आयसीएफटी -यूनेस्कोचे गांधी पदक जिंकले आहे, महात्मा गांधींच्या शांतता, सहिष्णुता आणि अहिंसेचे आदर्श प्रतिबिंबित करणाऱ्या या चित्रपटाची यासाठी निवड करण्यात आली आहे.
डाऊन सिंड्रोम असलेल्या एका व्यक्तीची आणि त्यामुळे त्याच्या जीवनात निर्माण झालेले ओझे आणि त्याचे परिणाम याची कथा या चित्रपटात आहे. करुणा आणि मार्दव हे दोन गुण या पुरस्कार विजेत्या चित्रपटात दाखवले आहेत.
हा पुरस्कार मिळाल्याबद्दल दिग्दर्शक पायम एस्कंदरी यांनी एका आभासी संदेशाद्वारे, इफ्फीच्या ज्यूरी सदस्यांचे आभार मानले. “हा पुरस्कार मिळणे म्हणजे मोठा सन्मान आहे. हा चित्रपट मी निर्माण करुन शकेन, असा विश्वास ज्यांनी माझ्यावर ठेवला, त्या सगळ्यांचे मी आभार मानतो. विशेषतः माझे कुटुंब- माझी प्रिय पत्नी आणि ‘नर्गिसी’या चित्रपटातील सर्व कलाकार आणि तंत्रज्ञांना धन्यवाद!”
डाऊन सिंड्रोम हा आजार असलेले लोक, देवदूत असतात, असा मला विश्वास आहे. त्यांच्याकडे सांगण्यासारख्या अनेक कथा असतात, त्या कथा आपण ऐकल्या पाहिजेत, असे ते पुढे म्हणाले.
यावर्षी, जगभरातल्या नऊ चित्रपटांची, आयसीएफटी -यूनेस्कोचे गांधी पदक पुरस्कार स्पर्धेसाठी निवड करण्यात आली होती. या स्पर्धेत असलेले चित्रपट खालीलप्रमाणे:
- दोन बहिणींची कथा 
- भाग्य 
- आई 
- नानू कुसुमा 
- नर्गिसी 
- पालोमा 
- सौदी वेल्लाक्का 
- द काश्मीर फाइल्स 
- व्हाईट डॉग 
दरवर्षी इफ्फी, आयसीएफटी पॅरिस आणि युनेस्को एकत्र येऊन एका चित्रपटाला गांधी पदक देतात. आयसीएफटी-युनेस्को गांधी पुरस्कारासाठी स्पर्धा करणारे चित्रपट प्रथम इफ्फी मध्ये प्रदर्शित केले जातात आणि नंतर, आयसीएफटी ज्युरी युनेस्कोच्या आदर्शांवर आधारित चित्रपटांचे मूल्यांकन करते.
1994 साली, युनेस्कोने महात्मा गांधींच्या 125 व्या जयंतीनिमित्त हे गांधी स्मृति पदक जाहीर केले. तेव्हापासून दरवर्षी ICFT UNESCO गांधी पुरस्कार महात्मा गांधींच्या शांतता, सहिष्णुता आणि अहिंसेचे आदर्श प्रतिबिंबित करणाऱ्या चित्रपटाला दिला जातो.
चित्रपटाबद्दल: नर्गिसी
इराण | 2021 | पर्शियन | 84 मिनिटे | रंगीत
कलाकार आणि तंत्रज्ञ :
दिग्दर्शक आणि पटकथा लेखक: पायम इसकंदरी
निर्माता: शहाब होसेनी
डीओपी: मोहम्मद नामदार
कलाकार: हुसेन इसकंदरी, शहाब होसेनी, गझल नजर
कथासार :
या चित्रपटात डाऊन सिंड्रोम असलेल्या माणसाच्या आयुष्यातील संघर्षाचे चित्रण केले आहे. त्याची ज्याची सर्वात मोठी इच्छा स्वत:साठी प्रेम शोधणे आणि लग्न करणे ही आहे. त्या शोधात तो काहीही करण्याचा प्रयत्न करतो. मात्र, दुर्दैवाने, त्याला असे दिसते की सध्याच्या व्यवहारी जगात त्याला आणि त्याच्या प्रेमाला काहीही स्थान नाही. मात्र, एका भेटवस्तूने, त्याचे निराश आयुष्य पूर्णपणे बदलून जाते.
दिग्दर्शकाविषयी :
पायम एस्कंदरी हे एक तरुण इराणी दिग्दर्शक आहेत. त्यांच्या ' नर्गिसी', 'द गुड, द बॅड, द कॉर्नी'  आणि 'मोहे'  या चित्रपटांसाठी ते ओळखले जातात. त्यांची अभिनेता आणि लेखक अशीही त्यांची ओळख आहे.PIB Mumbai | G.Chippalkatti/R.Aghor/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 155